KOMMISSIONEN FOR DE EUROPÆISKE FÆLLESSKABER 
Bruxelles, den 06.05.1997 
KOM(97) 193 endelig udg. 
Forslag til Rådets afgørelse om undertegnelse på 
Det Europæiske Fællesskabs vegne af WlPO-traktaten om 
ophavsret og WlPO-traktaten om udøvende kunstnere og fonogrammer 
(forelagt af Kommissionen) 

Forslag til Rådets afgørelse om undertegnelse på 
Det Europæiske Fællesskabs vegne af WlPO-traktaten om 
ophavsret og WlPO-traktaten om udøvende kunstnere og fonogrammer 
Den 20. december 1996 vedtog de delegationer, der deltog i den diplomatiske konference 
om visse spørgsmål inden for ophavsret og beslægtede rettigheder, som WIPO havde 
arrangeret i Genève, teksten til de to traktater inden for intellektuel ejendomsret. Den 
første traktat, "WlPO-traktaten om ophavsret", behandler ophavsmænds rettigheder; den 
anden traktat, "WlPO-traktaten om udøvende kunstnere og fonogrammer", vedrører 
beslægtede rettigheder. 
Det Europæiske Fællesskab repræsenteret ved Kommissionen har deltaget aktivt i det 
forberedende arbejde på basis af de forhandlingsdirektiver, som Rådet meddelte i 1991 
og 1993. Rådet meddelte i november 1996 et nyt forhandlingsmandat for den 
diplomatiske konference, hvor Fællesskabet har deltaget som en særlig delegation. 
Traktaterne blev åbnet for undertegnelse samme dag og vil være åbne indtil den 
31. december 1997. De træder i kraft tre måneder efter, at tredive af medlemsstaterne har 
deponeret ratifikations- eller tiltrædelsesinstrumenter hos WIPO. 
Traktaternes indhold 
"Traktaten om ophavsret" supplerer Bernerkonventionen til værn for litterære og kunst­
neriske værker, der blev ændret i 1971, og sætter den ind i en digital sammenhæng. Op­
havsmænd vil således kunne opnå retlig beskyttelse i forbindelse med distribution, 
erhvervsmæssig udlejning, tilgængeliggørelse for almenheden og tilrådighedsstillelse for 
almenheden af deres værker på net. Der sikres en særlig beskyttelse for software og data­
baser. Endvidere indeholder traktaten bestemmelser om tekniske beskyttelsessystemer 
(f.eks. brud på kopispærringer), informationssystemer til forvaltning af rettigheder samt 
bestemmelser om overholdelse af rettigheder. 
Traktaten om udøvende kunstnere og fonogrammer er et stort fremskridt, hvad angår 
beskyttelse af kunstnere og fremstillere af fonogrammer. Disse kategorier vil takket være 
den nye traktat kunne tillægges eneret til reproduktion, distribution, erhvervsmæssig 
udlejning og tilrådighedsstillelse for almenheden af deres fremførelser og fonogrammer 
på net. Endvidere vil udøvende kunstnere og fremstillere af fonogrammer få ret til 
vederlag i forbindelse med radio- og tv-spredning og enhver anden form for 
tilgængeliggørelse for almenheden af fonogrammer, der er udgivet med salg for øje. 
Ligesom traktaten om ophavsret indeholder denne traktat også bestemmelser om tekniske 
systemer, systemer til forvaltning af rettigheder samt bestemmelser om overholdelse af 
rettigheder. 
Traktaterne vil således sammen med de regler, som Kommissionen for nylig foreslog i 
sin meddelelse om ophavsret og beslægtede rettigheder i informationssamfundet, bidrage 
til at sikre et højt beskyttelsesniveau for værker, samtidig med at almenheden får adgang 
til indholdet, der vil blive tilgængeligt på nettet. I den henseende er alle de berørte kredse 
tilfredse med de resultater, der er opnået under forhandlingerne, bl.a. vedrørende deres 
muligheder for at klare den nye teknologis udfordringer, og de forventer nu, at Fælles­
skabet og medlemsstaterne hurtigt godkender traktaterne. 
Det Europæiske Fællesskabs mulighed for at blive kontraherende part 
I overensstemmelse med artikel 17, stk. 3, i traktaten om ophavsret og artikel 26, stk. 3, i 
traktaten om udøvende kunstnere og fonogrammer, kan Det Europæiske Fællesskab blive 
kontraherende part. 
Politisk vil Rådets tiltrædelse af traktaterne vidne om Fællesskabets interesse for intellek­
tuelle ejendomsrettigheder. Fællesskabet vil ved at indtage en positiv holdning til trak­
taterne bane vej for en bred tilslutning til traktaterne, hvilket er i overensstemmelse med 
den europæiske industris og de skabende kunstneres ønsker og økonomiske interesser. 
Det vil endvidere i høj grad øge muligheden for, at traktaterne kan træde hurtigt i kraft. 
Nogle delegationer, herunder de central- og østeuropæiske landes, har ladet forstå, at 
deres tiltrædelse af traktaterne er knyttet til Det Europæiske Fællesskabs og medlems­
staternes tiltrædelse. Hvis Fællesskabets og medlemsstaternes godkendelse således for­
sinkes nogle år, vil det betyde en tilsvarende forsinkelse for de central- og østeuropæiske 
lande. 
Da Fællesskabet og medlemsstaterne har godkendt traktaternes indhold ved konsensus, er 
det i deres interesse snarest at tage skridt til at godkende dem. Syv af EU's medlemsstater 
(Belgien, Tyskland, Spanien, Grækenland, Italien, Luxemborg og Det Forenede 
Kongerige) har allerede undertegnet traktaterne. Fællesskabet har også undertegnet 
WlPO-traktaterne, idet det dog skal understreges, at denne undertegnelse skal betragtes 
som en ren parafering, indtil de interne procedurer i Rådet for Den Europæiske Union er 
gennemført. 
Det foreslås derfor at give Rådet bemyndigelse til at undertegne traktaterne med 
forbehold at ratifikation, således af paraferingen kan blive en formel undertegnelse. Det 
foreslås endvidere, at Rådet henstiller til alle medlemsstaterne, at de undertegner 
traktaterne før udløbet af den af dem fastsatte frist, nemlig den 31. december 1997. 
Medlemsstaternes undertegnelse vil vise, at der er vilje til efterfølgende - under over­
holdelse af de nationale fremgangsmåder - at ratificere traktaterne. Det vil være et klart 
politisk signal til tredjelande om Det Europæiske Fællesskabs og medlemsstaternes vilje 
til at godkende traktaterne uden at afvente deponering af ratifikationsinstrumentet. 
Ratifikationen af traktaterne vil ske på et senere tidspunkt, der vil valgt for at sikre en 
samordnet aktion mellem Fællesskabet og dets medlemsstater. 
Konklusion 
Af ovenstående grunde foreslås det, at Rådet: 
(1) bemyndiger Kommissionen til formelt med forbehold af ratifikation at bekræfte 
undertegnelsen af WlPO-traktaten om ophavsret for de områder, der henhører 
under anvendelsesområdet for fællesskabsretten; 
(2) bemyndiger Kommissionen til formelt med forbehold af ratifikation at bekræfte 
undertegnelsen af WlPO-traktaten om udøvende kunstnere og fonogrammer for 
de områder, der henhører under anvendelsesområdet for fællesskabsretten. Disse 
afgørelser skal tage form af en erklæring, der indføres i Rådets mødeprotokol. 
(3) henstiller, at de medlemsstater, der endnu ikke har undertegnet ovennævnte trak­
tater, tager skridt til undertegnelse med forbehold af ratifikation, under alle om­
stændigheder inden udløbet af forældelsesfristen, der er fastsat til den 
31. december 1997. 
ISSN 0254-1459 
KOM(97) 193 endelig udg. 
DOKUMENTER 
DA 08 
Katalognummer : CB-CO-97-183-DA-C 
ISBN 92-78-19363-1 
Kontoret for De Europæiske Fællesskabers Officielle Publikationer 
L-2985 Luxembourg 
V f